
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 187
                                                             din 23 noiembrie 2017
                                         privind încetarea unui contract de închiriere

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 30.143/09.11.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 28.426/23.10.2017, formulată de domnul Lὅrincz Olivér, în calitate de reprezentant al S.C. OLIVAND COMIMPEX S.R.L., cu referire la încetarea contractului de închiriere nr. 954/4022/2007, aşa cum a fost modificat şi completat prin actele adiţionale nr. 1/2010, nr. 2/2012 și nr. 3/2017, având ca obiect terenul ocupat de construcția – chioșc alimentar, din incinta Gimnaziului de Stat ,,Miron Neaguˮ, situat în Municipiul Sighișoara, str. Horia Teculescu, nr. 2, în suprafață de 4,00 mp., motivat de faptul că nu mai desfășoară activitate comercială, precum și de faptul că s-a eliberat terenul închiriat;

Având în vedere că, în urma verificărilor efectuate în teren, la data de 08.11.2017, s-a constatat faptul că această construcţie – chioşc alimentar, a fost ridicată de pe terenul închiriat, din incinta Gimnaziului de Stat ,,Miron Neaguˮ, situat în Municipiul Sighișoara, str. Horia Teculescu, nr. 2, în suprafață de 4,00 mp., obiect al contractului de închiriere nr. 954/4022/2007, aşa cum a fost modificat şi completat prin actele adiţionale nr. 1/2010, nr. 2/2012 și nr. 3/2017;

Având în vedere clauzele din contractul de închiriere nr. 954/4022/2007, aşa cum a fost modificat şi completat prin actele adiţionale nr. 1/2010, nr. 2/2012 și nr. 3/2017, cu privire la încetarea acestuia;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 30.142/09.11.2017, prin care se propune încetarea contractului de închiriere menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Se aprobă, cu data adoptării prezentei, încetarea contractului de închiriere nr. 954/4022/2007, aşa cum a fost modificat şi completat prin actele adiţionale nr. 1/2010, nr. 2/2012 și nr. 3/2017, încheiat cu S.C. OLIVAND COMIMPEX S.R.L., având ca obiect terenul ocupat de construcția – chioșc alimentar, din incinta Gimnaziului de Stat ,,Miron Neaguˮ, situat în Municipiul Sighișoara, str. Horia Teculescu, nr. 2, în suprafață de 4,00 mp., motivat de faptul că nu se mai desfășoară activitate comercială, iar construcția – chioșc alimentar a fost ridicată de pe terenul închiriat, care astfel este liber.

Art. 2. Prezenta hotărâre se va comunica domnului Lὅrincz Olivér, în calitate de reprezentant al S.C. OLIVAND COMIMPEX S.R.L., cu sediul social în Municipiul Sighişoara, str. Horea Teculescu, nr. 21.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 
  2 ex. Direcția Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. domnul Lὅrincz Olivér, în calitate de reprezentant al S.C. OLIVAND COMIMPEX S.R.L.
11 ex. 

B.A.
